Ralph Marvin Steinman

Ralph Marvin Steinman (* 14. Januar 1943 in Montreal; † 30. September 2011 in New York City)The Rockefeller University: Rockefeller University scientist Ralph Steinman, honored today with Nobel Prize for discovery of dendritic cells, dies at 68. 3. Oktober 2011. Lawrence K. Altman, Nicholas Wade: One of 3 Chosen for Nobel in Medicine Died Days Ago. In. The New York Times, 3. Oktober 2011. weer en kanaadsch Immunoloog un Perfesser an de Rockefeller University in New York City. 2011 wurr Steinman gemeensam mit Bruce Alan Beutler un Jules Alphonse Hoffmann de Nobelpries för Physiologie oder Medizin tospraaken.

 Leven 
Steinman hett 1963 sien Bachelor-Afsluss an de McGill University in Montreal makt un 1968 sien Medizinstudium an de Harvard University in Cambridge, Massachusetts mit den M.D. afslooten. Dornah weer he as Dokter an dat Massachusetts General Hospital in Boston, Massachusetts tätig, bevör he en Professur (Assistant Professor 1970, Associate Professor 1976) in de Leukämie-Forschen an de Rockefeller University in New York City kreeg. Af 1988 weer he dor ordentlich Perfessoe för Zellphysiologie un Immunologie. Siet 1998 weer he dorto noch Bass vun dat Christopher Browne Center for Immunology and Immune Diseases.

2011 wurr Steinman gemeensam mit Bruce Alan Beutler un Jules Alphonse Hoffmann de Nobelpries för Physiologie oder Medizin tospraken. Würdigt wurr sien Opdecken vun de dendritisch Zellen un hör Rull in de adaptiv Immunität.The Nobel Prize in Physiology or Medicine 2011 bi nobelprize.org, 3. Oktober 2011 (engelsch; afroopen an’ 3. Oktober 2011). Steinman is dree Daag vör Bakanntgaav vun de Priesverlehen an en veer Johr tovör faststellt Krebserkrankung storven. He kreeg den Pries posthum.Ralph Steinman Remains Nobel Laureate bi nobelprize.org (engelsch; afroopen an’ 3. Oktober 2011) Dat is insofern wat besünners ween, dat dat nich begäng is, de Pries Dooden totospreeken. Dat hett man afschafft, nahdem Dag Hammarskjöld den Pries kregen harr. Allerdings wuss in dissen Fall dat Nobelprieskommitee nix vun den Dood vun Steinman. 

Ralph Steinman weer verheiraadt un harr twee Döchter un en Söhn.William Grimes: Ralph M. Steinman, a Nobel Recipient for Research on Immunology, Dies at 68. In: The New York Times, 4. Oktober 2011.

 Wark 
Steinman hett 1973 gemeensam mit Zanvil A. Cohn de dendritische Zelle opdeckt un hett de in de Folgetiet ok beschreven, upgrund vun hör Fähigkeit to de Antigenpräsentatschoon as zentraal un faken utlösen Element vun de Immunantwoort, sünners dör dat Aktiveeren vun T-Zellen. Aber ok bi Immuntoleranz un Resistenz gegen Krankheiten speelt dendritische Zellen en wichtig Rull. In tallriek Arbeiten hett Steinman dat System vun de dendritischen Zellen utklamüüstert, hör Rull in de Immunreaktschoon un bi verscheeden Krankheiten, dorünner dat Afstööten vun Transplantaten, Autoimmunkrankheiten un Infektschonskrankheiten insluutend AIDS. Sien Arbeiten sünd de Grundlaag vun wiedergahn Forschen to Impen un Autoimmunerkrankungen, as ok de Krebsimmuntherapie.

Steinman weer Herutgever vun dat Journal of Experimental Medicine. Bi tallriek wiedere Facktietschriften (dorünner Proceedings of the National Academy of Sciences) un wetenschaplich Sellschoppen harr he Funktschonen in den wetenschaplich Biraad inne.

 Utteknungen (Utwahl) 
 1996: Emil-von-Behring-PriesEmil von Behring-Preis der Philipps-Universität Marburg bi uni-marburg.de; afroopen an’ 5. Oktober 2011
 1998: Max-Planck-ForschenspriessMax-Planck-Forschungspreisträger 1998 bi mpg.de; afroopen an’ 27. November 2010
 1998: William B. Coley AwardWilliam B. Coley Award Recipients bi cancerresearch.org; abgerufen am 28. April 2011
 1999: Robert-Koch-PreisTräger des Robert-Koch-Preises seit 1970 bi robert-koch-stiftung.de; afroopen an’ 5. Oktober 2011
 2001: Liddmaat National Academy of Sciences
 2003: Gairdner Foundation International AwardRalph Steinman, MD. bi gairdner.org; abgerufen am 27. November 2010
 2005: Liddmaat Royal Society of Edinburgh
 2006: Liddmaat New York Academy of Sciences
 2007: Albert Lasker Award for Basic Medical ResearchAlbert Lasker Basic Medical Research Award 2010 Winners bi laskerfoundation.org; afroopen an’ 27. November 2010
 2009: Albany Medical Center PrizeAlbany Medical Center Prize in Medicine and Biomedical Research. Previous Recipients. bi amc.edu; abgerufen am 27. November 2010
 2010: A.H.-Heineken-Preis für MedizinRalph Steinman bi knaw.nl; afroopen an’ 27. November 2010
 2011: Nobelpries för Physiologie oder Medizin (posthum)

 Literatur 
 William Grimes: Ralph M. Steinman, a Nobel Recipient for Research on Immunology, Dies at 68. In: The New York Times, 4. Oktober 2011.

 Weblenken 
 Ralph M. Steinman, M.D. bei rockefeller.edu; afroopen an’ 5. Oktober 2011
 Steinman, Ralph M. bei isiknowledge.com; afroopen an’ 27. November 2010
 DNB-Katalog
 Personennaamdatei

 Enkeld Nahwiesen 

Kategorie:Mann
Kategorie:USA
Kategorie:Börger von Kanada
Kategorie:Nobelpriesdräger (Medizin)
Kategorie:Boren 1943
Kategorie:Storven 2011